SMT ตั้งเป้าปี 66 รายได้ 4 พันลบ. ลุยขยายฐานลูกค้าใหม่
SMT เดินสายให้ข้อมูลนักวิเคราะห์ ตั้งเป้าปี 66 รายได้ 4 พันลบ. ลุยขยายฐานลูกค้าใหม่ สอดรับเทคโนโลยีเมกะเทรนด์ใหม่ในอนาคต
SMT เดินสายให้ข้อมูลนักวิเคราะห์ ตั้งเป้าปี 66 รายได้ 4 พันลบ. ลุยขยายฐานลูกค้าใหม่
2 พ.ย. 2565

นายวิรัตน์ ผูกไทย ประธานเจ้าหน้าที่บริหาร บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ผู้ประกอบธุรกิจให้บริการ ออกแบบและผลิตชิ้นส่วนอิเล็กทรอนิกส์ให้กับลูกค้าอย่างครบวงจร นำเสนอข้อมูลแก่นักวิเคราะห์ในงาน Analyst meeting ผ่านการประชุมแบบไฮบริด ณ โรงแรมแลนด์มาร์คกรุงเทพฯ พร้อมเผยแผนธุรกิจและกลยุทธ์ในปี 66 ตั้งเป้าการเติบโตรายได้ไว้กว่า 4,000 ล้านบาท พร้อมรักษาเป้าหมายอัตรากำไรขั้นต้นไว้ราว  20%  รวมถึงการสร้างศักยภาพในการแข่งขันทางด้านผลิตภัณฑ์ให้มากขึ้น ตอบโจทย์ลูกค้าเดิม และเพิ่มโอกาสขยายกลุ่มลูกค้าใหม่ สอดรับเทคโนโลยีเมกะเทรนด์ใหม่ในอนาคต